Komisjoni arvamus EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi muudatuste kohta nõukogu ühises seisukohas, mis käsitleb ettepanekut Euroopa Parlamendi ja Nõukogu määrusT jäätmesaadetiste kohta millega muudetakse Komisjoni ettepanekut EÜ asutamislepingu artikli 250 lõike 2 alusel /* KOM/2005/0641 lõplik - COD 2003/0139 */





[pic] | EUROOPA ÜHENDUSTE KOMISJON | Brüssel 1.12.2005 KOM(2005) 641 lõplik 2003/0139 (COD) KOMISJONI ARVAMUS EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi muudatuste kohta nõukogu ühises seisukohas, mis käsitleb ettepanekut EUROOPA PARLAMENDI JA NÕUKOGU MÄÄRUST jäätmesaadetiste kohta MILLEGA MUUDETAKSE KOMISJONI ETTEPANEKUT EÜ asutamislepingu artikli 250 lõike 2 alusel 2003/0139 (COD) KOMISJONI ARVAMUS EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi muudatuste kohta nõukogu ühises seisukohas, mis käsitleb ettepanekut EUROOPA PARLAMENDI JA NÕUKOGU MÄÄRUST jäätmesaadetiste kohta 1. SISSEJUHATUS EÜ ASUTAMISLEPINGU ARTIKLI 251 LÕIKE 2 KOLMANDA LÕIGU PUNKTIS C ON SÄTESTATUD, ET KOMISJON PEAB ESITAMA ARVAMUSE EUROOPA PARLAMENDI TEISEL LUGEMISEL TEHTUD MUUDATUSETTEPANEKUTE KOHTA. KOMISJON ESITAB ALLPOOL OMA ARVAMUSE PARLAMENDI POOLT VASTU VÕETUD 62 MUUDATUSE KOHTA. 2. TAUST ETTEPANEK KOM(2003) 379 (lõplik) – 2003/0139(COD) edastati Euroopa Parlamendile ja nõukogule 30. juunil 2003. aastal. Euroopa Parlament esitas oma arvamuse esimesel lugemisel 19. novembril 2003. Euroopa Majandus- ja Sotsiaalkomitee esitas oma arvamuse 28. jaanuaril 2004. Regioonide komiteega on konsulteeritud, kuid ta ei esitanud oma arvamust. Arvestades Euroopa Parlamendi arvamust ja vastavalt EÜ asutamislepingu artikli 250 lõikele 2 edastas komisjon 9. märtsil 2004 Euroopa Parlamendile ja nõukogule muudetud ettepaneku KOM(2004) 172 (lõplik). 24. juunil 2005 võttis nõukogu EÜ asutamislepingu artikli 251 lõike 2 kohaselt ametlikult vastu ühisseisukoha. Komisjoni teatis nõukogu ühisseisukoha kohta KOM(2005) 303 (lõplik) edastati Euroopa Parlamendile 1. juulil 2005 ning Euroopa Parlament võttis 25. oktoobril 2005 toimunud teisel lugemisel vastu oma seisukoha. 3. ETTEPANEKU EESMÄRK ETTEPANEKUL ON NELI PEAMIST EESMÄRKI: - OECD nõukogu 14. juuni 2001. aasta otsuse K(2001) 107 rakendamine ühenduse õigusaktides. - 1993. aasta määruse kohaldamise, täitmise ja rakendamisega kaasnenud raskuste käsitlemine ja suurema õigusliku selguse loomine. - Ülemaailmse ühtlustamise edendamine riikidevaheliste jäätmesaadetiste valdkonnas. - Kõnealuse määruse artiklite struktuuri täiustamine. 4. Komisjoni arvamus Euroopa Parlamendi muudatuste kohta 25. oktoobril 2005 võttis Euroopa Parlament vastu 62 nõukogu ühisseisukoha muudatust. Komisjon võib täielikult nõustuda kõigi allpool kirjeldatud üksikute muudatustega. Eriküsimused, mille puhul komisjon ei saa ühisseisukohaga nõustuda, on esitatud komisjoni teatises nõukogu ühisseisukoha kohta KOM(2005) 303 (lõplik). Muudatustega 1, 2, 102 ja 104 selgitatakse põhjenduste asjakohaseid sätteid ning hõlbustatakse käesoleva määruse rakendamist. Muudatus 103 käsitleb turvalist ja keskkonnaohutut laevade lammutamist ning tööd sellealaste kohustuslike nõuete ülemaailmse kehtestamise suunas. Muudatusega 6 välistatakse kõnealuse määruse kohaldamine teatavatel juhtudel, kui see oleks ebaproportsionaalne seoses sõidukites, rongides, laevadel ja lennukites tekkivate jäätmetega. Muudatustega 12, 17-22, 26, 32, 38, 40-45, 47-50, 53, 55, 57-62, 70, 79-80, 90, 105 ja 108 selgitatakse asjakohaseid sätteid ning parandatakse määruse erinevate sätete kooskõla. Muudatusega 14 hõlbustatakse tavajäätmete tagasivõtukavade rakendamist. Muudatustega 29 ja 36 võimaldatakse transiidivaldkonna pädevatel asutustel esitada jäätmesaadetiste kohta vastuväiteid, kui see on põhjendatud. Muudatustega 63, 106, 110, 111 ja 113 tugevdatakse jäätmesaadetiste kontrolli ning määruse täitmise tagamist. Muudatusega 112 aidatakse kaasa määruse paremale kohaldamisele. Muudatustega 71-75 ja 77 tagatakse õigusliku olukorra täielik selgus seoses jäätmesaadetistega Bulgaariasse ja Rumeeniasse üleminekuperioodil, mida kohaldatakse nimetatud riikide suhtes ühinemislepingu kohaselt. Muudatustega 84-85 aidatakse üle võtta ohtlike jäätmete riikidevahelise veo ja nende kõrvaldamise kontrolli 22. märtsi 1989. aasta Baseli konventsioon. Muudatusega 109 suurendatakse läbipaistvust ja teabe hulka seoses jäätmesaadetistega, tagades samas konfidentsiaalsuse riigi või ühenduse õigusaktide kohaselt. 5. Järeldus EÜ asutamislepingu artikli 250 lõike 2 kohaselt muudab komisjon oma ettepanekut vastavalt eespool toodule.